Document ID: 32010D0714

A BIZOTTSÁG HATÁROZATA
(2010. november 25.)
a Pseudomonas solanacearum (Smith) Smith elterjedése elleni, Egyiptomra vonatkozó szükséghelyzeti intézkedések tagállamok által történő meghozatalának ideiglenes engedélyezéséről szóló 2004/4/EK határozat módosításáról
(az értesítés a C(2010) 8185. számú dokumentummal történt)
(2010/714/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésére,
mivel:
(1)
A 2004/4/EK bizottsági irányelv (2) értelmében az Egyiptomból származó Solanum tuberosum L. gumós növények Unióba történő behozatala főszabály szerint tilos. A hivatkozott határozattól való eltérés lehetőségére tekintettel a megelőző években, így a 2009-2010. évi importidőszakban is, a „kártevőmentes területekről” származó és meghatározott feltételeknek megfelelő gumós növények Unióba történő behozatala engedélyezett volt.
(2)
A 2009-2010. évi importidőszak során az Unióban a Pseudomonas solanacearum (Smith) Smith előfordulását kizárólag egyetlen alkalommal rögzítették.
(3)
Egyiptom kérésére és az általa nyújtott tájékoztatás figyelembevételével a Bizottság megállapította, hogy az Egyiptom „kártevőmentes területeiről” származó Solanum tuberosum L. gumók Unióba történő behozatalán keresztül a Pseudomonas solanacearum (Smith) Smith terjedésének veszélye megfelelő mértékben csökken, amenynyiben a 2004/4/EK határozatban foglalt különös feltételeket továbbra is betartják.
(4)
Az Egyiptom „kártevőmentes területeiről” származó Solanum tuberosum L. gumóinak az Unióba történő behozatala ezért engedélyezhető a 2010-2011. évi importidőszakra.
(5)
A 2004/4/EK határozat megállapította, hogy 2010. szeptember 30-ig annak szövegét felül kell vizsgálni. A fentiekben rögzítettekre tekintettel a felülvizsgálatra biztosított határidőt meg kell hosszabbítani.
(6)
A 2004/4/EK határozatot ezért ennek megfelelően módosítani kell.
(7)
A határozatban előírt intézkedések összhangban vannak a Növényegészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2004/4/EK határozat a következőképpen módosul:
1.
A 2. cikk (1) bekezdésében a „2009-2010” szöveg helyébe „2010-2011.” lép.
2.
A 4. cikkben a „2010. augusztus 31.” szövegrész helyébe „2011. augusztus 31.” lép.
3.
A 7. cikkben a „2010. szeptember 30.” szövegrész helyébe „2011. szeptember 30.” lép.
4.
A melléklet a következőképpen módosul:
a)
az 1. b) pont iii. alpontjában a „2009-2010” szövegrész helyébe „2010-2011.” lép;
b)
az 1. b) pont iii. alpontjának második francia bekezdésében a „2010. január 1-jéig” szövegrész helyébe „2011. január 1-jéig” lép;
c)
az 1. b) pont xii. alpontjában a „2010. január 1-je” szövegrész helyébe „2011. január 1-je” lép.
2. cikk
Ennek a határozatnak a tagállamok a címzettjei.
Kelt Brüsszelben, 2010. november 25-én.

Labels: 3
17
18
6